Išradime aprašytas nepsichotropinių fitokanabinoidų kanabidiolio rūgšties (CBDA) ir jos darinio kanabidiolio (CBD) kiekio padidinimo pluoštinės kanapės (Cannabis sativa) žiedynuose būdas, taikant sėklų apdorojimą vakuumu prieš sėją. Sėklos supilamos vienu sluoksniu į sterilią stiklinę 10 cm diametro Petri lėkštelę, kuri patalpinama hermetiškoje 0,05 m3 tūrio nerūdijančio plieno kameroje. Kameroje sukuriamas 100-200 Pa vakuumas, darbinės dujos – likutinis oras. Kameroje esančios sėklos vakuumu apdorojamos 3-7 min. Apdorotos sėklos laikomos 20-25°C temperatūroje tamsoje 4 dienas, po to sėjamos ir augalai auginami įprastomis sąlygomis. Panaudojant aprašytą technologiją ‒ trumpalaikį pluoštinės kanapės sėklų apdorojimą vakuumu ‒ galima ženkliai iki 20-25% padidinti neprichotropinių kanabinoidų kiekį moteriškų augalų žiedynuose.